Na podlagi 62. in 64. člena v povezavi z 49. členom ter 68. členom Zakona o stvarnem premoženju države in samoupravnih lokalnih skupnosti (Uradni list RS, št. 11/2018, 79/18, 61/20 - ZDLGPE, 175/20) ter Pravilnika o oddajanju poslovnih stavb in poslovnih prostorov v lasti Mestne občine Velenje v najem (Uradni vestnik Mo Velenje, št. 23/2012, 1/2013 in 7/2013) Mestna občina Velenje objavlja

**RAZPIS ZA ODDAJO POSLOVNIH PROSTOROV V LASTI MESTNE OBČINE VELENJE V NAJEM OZIROMA V BREZPLAČNO UPORABO ZA NAMEN DRUŠTVENE DEJAVNOSTI**

1. **PREDMET JAVNEGA RAZPISA**

Mestna občina Velenje (v nadaljevanju: MOV) objavlja razpisza oddajo poslovnih prostorov v lasti MOV, ki jih začasno ne potrebuje, v najem oziroma v brezplačno uporabo. Razpis je namenjen vsem pravnim osebam ustanovljenim na podlagi Zakona o društvih (v nadaljevanju: društva), ki delujejo na neprofitni osnovi in skozi svoje delovanje prispevajo k družbenemu razvoju v MOV. Upravičenci, ki bodo na podlagi tega razpisa dobili poslovne prostore, se bodo lahko prijavili na naknaden razpis za sofinanciranje najemnine in dela stroškov obratovanja.

1. **LASTNIK**

Mestna občina Velenje, Titov trg 1, 3320 Velenje.

1. **PREDMET ODDAJE**

|  |  |  |  |  |  |  |
| --- | --- | --- | --- | --- | --- | --- |
| Št. | Parcelna št. | ID stavbe | Št. prostora | Etaža | Površina (m2) | Primerno za: |
| KOROŠKA CESTA 37A |
| 32. | 964 670/10 | 964 266 | 13 | 1 | 72,60 | delavnice, predavanja |
| KRAIGHERJEVA CESTA 3 |
| 33. | 964 2622 | 964 1164 | 1 | 1 | 30,00 | skladišče |
| PREŠERNOVA CESTA 9A |
| 34. | 964 2680 | 964 1340 |   | 1 | 103,06 | izvajanje dejavnosti, skladišče |
| ŠALEŠKA CESTA 2D |
| 36. | 964 3327/8 | 964 3796 | 1 | 2 | 11,01 | pisarno ali skladišče |
| ŠALEŠKA CESTA 20E |
| 41. | 964 3585/6 | podhod | 11002 | 1 | 23,96 | pisarno za souporabo |

1. **POGOJI ODDAJE**
2. Poslovni prostori se oddajo v najem oziroma v brezplačno uporabo za obdobje 5 let.
3. Upravičenec, ki mu je podeljen status delovanja v javnem interesu, bo dobil poslovni prostor v brezplačno uporabo za opravljanje tistih dejavnosti, za katere mu je podeljen status, z obveznostjo kritja obratovalnih stroškov.
4. Poslovni prostori se oddajo v najem oziroma v brezplačno uporabo za izvajanje društvene dejavnosti na neprofitni osnovi.
5. En poslovni prostor se lahko odda v najem oziroma brezplačno uporabo več društvom, o čemer odloča najemodajalec upoštevaje potrebe in želje uporabnikov.
6. Na razpisu ne morejo sodelovati tisti, ki so kršili določbe predhodnega najemnega razmerja in ki nimajo izpolnjenih vseh obveznosti do MOV.
7. Upravičenec mora skleniti najemno pogodbo v roku 15 dni od prejema pisnega obvestila o izbiri, v nasprotnem primeru se šteje, da za sklenitev pogodbe nima več interesa.
8. **POGOJI SODELOVANJA:**

Na razpisu lahko sodelujejo neprofitne organizacije, ki:

* imajo sedež ali izpostavo krovne organizacije v MOV
* so registrirana za opravljanje dejavnosti društev najmanj od 1. 1. 2020
* imajo najmanj 20 članov.

Če je društvu podeljen status delovanja v javnem interesu, to dokazuje z ustreznim dokazilom.

1. **VSEBINA, NAČIN IN ROK ODDAJE PRIJAV**

Prijava mora zajemati izpolnjen in podpisan prijavni obrazec z vsemi zahtevanimi prilogami, ki jih podpiše in žigosa zakoniti zastopnik društva oziroma od njega pooblaščena oseba. V kolikor društvo ne posluje z žigom se to posebej navede. Vzorec pogodbe se parafira (»podpiše«) na vsaki strani.

Vloge morajo prispeti na naslov **Mestna občina Velenje, Titov trg 1, 3320 Velenje, do 20. 9. 2023 do 10. ure.** Prijava mora biti oddana ali poslana v zaprti ovojnici in opremljena z oznako **»**NE ODPIRAJ – Prijava na javni razpis – oddaja poslovnih prostorov društvom« in s polnim naslovom pošiljatelja na sprednji strani.

Priloga št. 5 v prijavnem obrazcu je obrazec pravilno opremljene ovojnice za prijavo na javni razpis, ki ga lahko izpolnjenega v skladu z navodili nalepite na sprednjo stran ovojnice (glej oprema ovojnice v razpisni dokumentaciji).

Oddaja vloge pomeni, da se prijavitelj strinja z vsemi pogoji in merili javnega razpisa.

1. **ODPIRANJE VLOG**

Odpiranje vlog bo komisija opravila **20. 9. 2023 ob 16. uri v sejni sobi 505, Mestna občina Velenje**, **Titov trg 1, Velenje.** Odpiranje prejetih vlog je javno.

1. **MERILA ZA OCENJEVANJE VLOG**

|  |  |
| --- | --- |
| **Merilo** | **Možno število točk** |
| 1. Število članov s plačano članarino v letu 2022
 | do 10 točk |
| Nad 100 članov | 10 |
| Od 51 do 100 članov | 6 |
| Do 50 članov | 3 |
| 1. Čas delovanja društva
 | do 10 točk |
| Nad 20 let | 10 |
| Od 11 do vključno 20 let | 6 |
| Do vključno 10 let | 3 |
| 1. Dosežki v obdobju 2017 - 2022
 | do 10 točk |
| Na mednarodnem nivoju | 10 |
| Na državnem nivoju | 6 |
| Na lokalnem nivoju | 3 |
| 1. Interes po delitvi prostora z drugim društvom
 | do 20 točk |
| Souporaba prostora z drugim društvom | 20 |
| ***Skupaj***  | ***50 točk*** |

Točke posameznih meril se seštevajo. Največje skupno število točk je 50.

1. Število članov s plačano članarino v letu 2022

Kot dokazilo števila članstva priložite finančno poročilo iz katerega je razvidno število plačanih članarin ali podpisane kopije pristopnih izjav ter sklep najvišjega organa društva o višini članarine. Če člani društva ne plačujejo članarin se kot dokazilo doda ustanovni akt ali drug dokument s katerim to dokazujete ter pristopne izjave članov.

1. Čas delovanja društva/zveze/organizacije

Priložite izpisek iz uradnih evidenc ali ustanovni akt.

1. Dosežki v obdobju 2017 – 2022

Za dosežke na posameznem nivoju priložite ustrezna dokazila.

1. Interes po delitvi prostora z drugim društvom

Poslovne prostore želimo ponuditi čim večjemu številu društev. S tem merilom želimo spodbuditi delitev poslovnih prostorov za društva, ki v nekoliko manjšem obsegu uporabljajo poslovni prostor. V primeru, da boste prostor pripravljeni deliti z drugim društvom na prijavnem obrazcu obkrožite DA.

1. **POSTOPEK**

Vloge, ki ne bodo ustrezale razpisnim pogojem, ki ne bodo prejete pravočasno ali jih ne bodo podale upravičene osebe, ne bodo obravnavane.

Izbor bo opravila Komisija za izvedbo postopkov za oddajo poslovnih prostorov MOV v najem, ki bo vse prijavitelje obvestila o izboru najkasneje v roku 30 dni po poteku roka za oddajo vlog. Izbrani bodo tisti prijavitelji, ki bodo izpolnjevali vse pogoje razpisa in bodo ocenjeni z najvišjim številom točk po merilih do popolnitve poslovnih prostorov.

V primeru, da bosta dve ali več društev prejeli enako število točk za isti poslovni prostor, bo kot odločujoč kriterij upoštevano število članov društva.

Komisija si pridržuje pravico, da po prejemu ponudb upravičencem, ob upoštevanju njihovih želja v kolikor je to mogoče, dodeli primeren poslovni prostor in tudi odloči o morebitni souporabi, z namenom zagotovitve poslovnega prostora čim večjemu številu društev.

1. **KRAJ IN ČAS, KJER LAHKO ZAINTERESIRANI PREVZAMEJO RAZPISNO DOKUMENTACIJO**

Razpisna dokumentacija zajema besedilo razpisa in prijavni obrazec s prilogami.

Razpisna dokumentacija je od dneva objave javnega razpisa do izteka prijavnega roka dosegljiva **na spletni strani Mestne občine Velenje:** [**http://www.velenje.si**](http://www.velenje.si) **(za občane/Javne objave in razpisi)**.

1. **DODATNE INFORMACIJE V ZVEZI Z RAZPISOM**

Zainteresirani dobijo dodatne informacije po telefonu vsak delovni dan na telefonski številki: 041 563 321 (Uroš Burič) ali po elektronski pošti uros.buric@velenje.si.

**Peter DERMOL, župan**